钦定古今图书集成/理学汇编/学行典/第214卷 > 孙鹏
## 钦定古今图书集成/理学汇编/学行典/第214卷 > 孙鹏

按《登州府志》：“孙鹏，文登人。性至孝，粗涉经史，日侍父
母左右，饮膳必躬视，昏定然后就寝。父亡，欲庐墓，以
母在不果。及母卒，鹏哀恸，水浆不入口者七日，几绝。
及葬，依墓弗去。时隆冬大雪，且无栖庐，族人劝归，不
从，遂相与三日而成一庐。鹏朝夕哭奠，日负土增坟。
忽野烧将及庐，鹏望拜，风返火灭，墓上枯木，秋生萌”
糵，人以为孝感所致。三年，众劝归，鹏曰：“孤少多病，五
岁方离亲怀抱，今当五载，以酬亲德。”又二载始归。参
政杨遗粟劝奖奉闻，旌表其门。